દીકરા તું આવતો કેમ નથી ‘ તૂ  તો મારો ભગવાન છે ‘ આવી હક્ક જતાવતી જીદ ગઈ કાલે સિંગરવાથી પોતાના લાડકા પુત્ર રણજિતને મળવા આવેલી ત્રેવીસ માતાઓ કહી રહી હતી, મેળામાં વિખુટુ પડી ગયેલ પોતાનું  વ્હાલ સોયુ બાળક પાછું મળતા જેમ ”જનેતા” પોતાના લાલને છાતીએ વળગાડી અશ્રુધારા સાથે હેત વહેવડાવે તેવા કરુણાસભર મમતામયી દર્શ્યો સર્જાયા હતા તો બીજી તરફ ઉપસ્થિત સૌના હ્ય્દયના વાડકા વિછરાયા હતા, દીકરાને સમીપ નિહાળી હરખે ચઢેલી વૃદ્ધ માતાઓ ખાંટ ઉપર માતૃત્વની હેલી વરસાવી માથે હાથ ફેરવી-ફેરવી ગરબે ઘુમવા લાગી ત્યારે પોલીસ સ્ટેશનમાં જાણે ઉત્સવનો માહોલ સર્જાયો હતો, ઉપસ્થિત સૌની આંખો ભીની બની ગઈ  હતી.